./data/phi0914/phi00135/phi0914.phi00135.perseus-lat1.xml
Titus Livius (Livy)
consulibus       designatis — inde namque deverteram — L Quinctius et Cn Domitius consules in provincias profecti sunt, Quinctius in Ligures, Domitius       adversus Boios   Boi quieverunt, atque etiam       senatus eorum cum liberis et praefecti cum equitatu — summa omnium mille et       quingenti —  consuli dediderunt se  ab altero       consule ager Ligurum late est vastatus castellaque aliquot capta, unde non       praeda modo omnis generis cum captivis parta, sed recepti quoque aliquot cives       sociique, qui in hostium potestate fuerant   —       eodem hoc anno Vibonem colonia deducta est ex senatus consulto plebique scito        tria milia et septingenti pedites ierunt, trecenti equites;  triumviri deduxerunt eos Q NaeviusM MinuciusM Furius Crassipes; quina dena iugera agri data in singulos pedites sunt, duplex       equiti  Bruttiorum proxime fuerat ager; Bruttii ceperant de Graecis   — Romae per idem tempus duo maximi fuerunt terrores,       diutinus alter sed segnior: terra dies duodequadraginta movit, per totidem dies       feriae in sollicitudine ac metu fuere; in triduum eius rei causa supplicatio       habita est;  ille non pavor vanus, sed vera       multorum clades fuit: incendio a foro Bovario orto diem noctemque aedificia in       Tiberim versa arsere, tabernaeque omnes cum magni pretii mercibus       conflagraverunt